1,3,5-டிரையசீன்

1,3,5-டிரையசீன் (1,3,5-triazine) என்பது (HCN)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை சமச்சீர் டிரையசீன் என்ற பொருள் கொண்ட எசு-டிரையசீன், 1,3,5-மூவசீன் என்ற பெயர்களாலும் அழைக்கலாம். மேலும், ஆறு உறுப்பினர்களைக் கொண்டுள்ள பல்லினவளைய அரோமாட்டிக் வளையமாகவும், டிரையசீனின் பல்லுருவ வடிவங்களில் ஒன்றாகவும் 1,3,5-டிரையசீன் கருதப்படுகிறது. இச்சேர்மமும் இதன் வழிப்பெறுதி சேர்மங்களும் கரிம வேதியியலில் பல்வேறு வகையான பயன்பாடுகளைப் பெற்றுள்ளன. 

 தயாரிப்பு 

சயனோசன் குளோரைடு அல்லது சயனிமைடு போன்ற சில நைட்ரைல்களை முப்படியாக்கல் வினைக்கு உட்படுத்துவதால் 1,3,5-டிரையசீன்கள் உருவாகின்றன. ஒரு பீனைல் தொகுதியும் 2 அமினோ பதிலிகளையும் பெற்றுள்ள பென்சோகுவானமைன்  சேர்மத்தை பென்சோநைட்ரைலுடன் டைசயன்டையமைடைச் சேர்த்து வினைபுரியச் செய்து தயாரிக்கலாம் Benzoguanamine J. K. Simons and M. R. Saxton Organic Syntheses Coll. Vol. 4, p.78; Vol. 33, p.13 Article. அடால்ப்பின்னெர் கண்டறிந்த பின்னெர் தயாரிப்பு முறையில் ஆல்க்கைல் அல்லது அரைல் அமிடின் உடன் பாசுகீன் வினைபடு பொருளாகப் பயன்படுகின்றன A. Pinner, Ber. 23, 2919 (1890) the reactants are an alkyl or aryl amidine and phosgene Name reactions and reagents in organic synthesis, Bradford P. Mundy, Michael G. Ellerd, Frank G. FavaloroTriazines. XIV. The Extension of the Pinner Synthesis of Monohydroxy-s-triazines to the Aliphatic Series. 2,4-Dimethyl-s-triazine1-3 Hansjuergen Schroeder, Christoph Grundmann J. Am. Chem. Soc., 1956, 78 (11), pp 2447–2451 . ஐதரசைடுடன் N-H மையத்தை உட்புகுத்த தாமிர கார்ப்பீனாய்டு பயன்படுத்தப்பட்டு தொடர்ந்து அமோனியம் குளோரைடு சேர்த்து சூடுபடுத்துவதாலும் டிரையசீன் உள்ளகம் உருவாகிறது Shi, B.; Lewis, W.; Campbell, I. B.; Moody, C. J. Org. Lett., 2009, 3686-3688 . 
சயனோகுவானிடின் சேர்மத்துடன் தொடர்புடைய நைட்ரைலைச் சேர்த்து ஒடுக்கத்திற்கு உட்படுத்தி குவானமீன்கள் தயாரிக்கப்படுகின்றன :. 
(H2N)2C=NCN  +  RCN   →  (CNH2)2(CR)N3

 பயன்பாடுகள் 

ஐதரசன் சயனைடு வாயுவிற்குச் சமமான வினையாக்கியாக கரிமத் தொகுப்பு வினைகளில் சமச்சீர்-டிரையசீன் பயன்படுத்தப்படுகிறது. திண்மமாக இருப்பதால் ஆய்வகங்களில் கையாள்வதற்கு ஐதரசன் சயனைடு வாயுவைக் காட்டிலும் சிலசமயங்களில் எளிமையாக இதைப் பயன்படுத்த முடிகிறது. அரோமாட்டிக் தளப்பொருட்களில் பார்மைல் குழுவை சேர்க்கப் பயன்படும் காட்டர்மான் வினையில் இதைப் பயன்படுத்துகிறார்கள் Roswitha M. Böhme, Qun Dang "1,3,5-Triazine" in Encyclopedia of Reagents for Organic Synthesis 2008 John Wiley & Sons. .

 டிரையசீன் வழிப்பெறுதிகள் 

N- மற்றும் C-பதிலிடப்பட்ட டிரையசீன்கள் தொழிற்சாலைகளில் பயன்படுத்தப்படுகின்றன. 1,3,5-டிரையசீனின் மிகப்பொதுவான வழிப்பெறுதியாக 1,3,5-டிரையசீன்-2,4,6-டிரையமீன் கருதப்படுகிறது. மெலாமீன் அல்லது சயனூரமைடு என்ற பெயரால் பொதுவாக இதை அழைக்கிறார்கள். சயனூரிக் அமிலம் எனப்படும் 1,3,5-டிரையசீன்-2,4,6-டிரையால் 1,3,5-டிரையசீனின் மற்றொரு முக்கியமான வழிப்பெறுதியாகும்.

சிமாசின், அட்ராசின் போன்ற களைக்கொல்லி்களை பேரளவில் தயாரிக்கும்போது வினைத் தொடக்கப்பொருளாக சயனூரிக் குளோரைடு எனப்படும் 2,4,6-டிரைகுளோரோ-1,3,5-டிரையசீன் பயன்படுகிறது. மரக்கூழினாலான பொருட்களுடன் சகப்பிணைப்பு மூலம் பிணைக்கப்பட்ட வினைத்திற சாயங்கள் என்ற முக்கியமான குடும்பத்திற்கு குளோரினேற்ற டிரையசீன்கள் அடிப்படையாகும்Horst Tappe, Walter Helmling, Peter Mischke, Karl Rebsamen, Uwe Reiher, Werner Russ, Ludwig Schläfer and Petra Vermehren "Reactive Dyes"in Ullmann's Encyclopedia of Industrial Chemistry 2000, Wiley-VCH, Weinheim. 
500px|center|thumb|வினைத்திற சாயங்களை இழைகளுடன் சேர்க்கும் முறைகள் (Cell = செல்லுலோசு; R = குரோமோபோர்).

டிரையசீன்கள் மருந்துவகைப் பொருட்களிலும் பயன்படுகின்றன.Aksenov A. V., Aksenova, I. V. "Use of the ring opening reactions of 1,3,5-triazines in organic synthesis" Chemistry of Heterocyclic Cmpds. 45, pp 130-150 (2009). .

 மேற்கோள்கள் 

பகுப்பு:டிரையசீன்கள்